|  |  |
| --- | --- |
| Numri i lëndës: | 2022:260433 |
| Datë: | 29.02.2024 |
| Numri i dokumentit: | 05396432 |

**C.nr.776/2022**

**GJYKATA THEMELORE GJAKOVË – DEGA NË RAHOVEC**, **Departamenti i Përgjithshëm/Divizioni** **Civil,** gjyqtari Besmir Juniku, në çështjen juridike kontestimore të paditësit S.H nga Malisheva, të cilin me autorizim e përfaqëson Av. D.M nga Prizreni, kundër të paditurës E, me seli në Prishtinë, me bazë juridike – kompensim i dëmit, jashtë shqyrtimit gjyqësor, me datë **29.02.2024** merr këtë:

**A K T V E N D I M**

Padiae paditësit S.H nga Malisheva, në lidhje me këtë çështje juridike **KONSIDEROHET E TËRHEQUR.**

**A r s y e t i m**

Paditësi S.H nga Malisheva, përmes të autorizuarit të tij Av.D.M, në këtë gjykatë ka parashtruar padi kundër të paditurës E, me seli në Prishtinë, me bazë juridike – kompensim i dëmit.

Gjykata me Aktvendimin C.nr.776/2022 të datës 23.03.2023 e ka ftuar paditësin që në afat prej 15 (pesëmbëdhjetë) ditësh ta paguaj taksën gjyqësore për padinë e parashtruar, me vërejtje se në rast se të njëjtën nuk e paguan në afatin e lartcekur, do të konsiderohet se ka bërë tërheqjen e padisë.

Në shkresat e lëndës ekziston prova – fletëkthesa se i autorizuari i paditësit me datë 04.04.2023 e ka pranuar aktvendimin e lartcekur, ndërsa nuk e ka bërë pagesën e taksës gjyqësore të kërkuar për padinë e parashtruar.

Sipas nenit 253 par. 5 të Ligjit për Procedurën Kontestimore Nr. 03/L-006 (LPK) është paraparë se: *“253.5 Në qoftë se paditësi nuk e paguan taksën gjyqësore të përcaktuar për padinë as pas vërejtjes së dërguar nga gjykata, edhe pse nuk ekzistojnë konditat për lirim nga detyrimi i pagimit të taksës gjyqësore, do të konsiderohet se padia është tërhequr.”*

Duke marr parasysh faktin se as pas aktvendimit të dërguar nga gjykata, paditësi  
nuk e ka bërë pagesën e taksës gjyqësore për padinë e parashtruar, brenda afatit të përcaktuar, ndërsa nuk ekzistojnë kushtet për lirimin e tij nga pagesa e së njëjtës, gjykata ka vendosur si në dispozitiv të këtij aktvendimi, konform nenit 253 par. 5, lidhur me nenin 387 par. 1 pika c) të LPK-së.

**GJYKATA THEMELORE GJAKOVË – DEGA NË RAHOVEC**

**Departamenti i Përgjithshëm – Divizioni Civil**

**C.nr.776/2022, datë 29.02.2024**

**Gj y q t a r i**

**Besmir Juniku**

**UDHËZIM JURIDIK:** Kundër këtij aktvendimi pala e pakënaqur ka të drejtë ankese në afat prej 15 (pesëmbëdhjetë) ditësh nga dita e pranimit, për Gjykatën e Apelit të Kosovës në Prishtinë, nëpërmjet kësaj gjykate.